
**ขั้นตอนการบันทึกข้อมูลระบบการรับ-จ่ายแสตมป์พื้นที่**

**ขั้นตอนที่ 1**


เปิด File “ระบบการรับ-จ่ายแสตมป์พื้นที่” (การตั้งชื่อ File เมื่อใช้งานให้ตั้งชื่อ File ใหม่ตามพื้นที่ของผู้ใช้งานระบบ) จะปรากฏ Sheet ต่าง ๆ จำนวน 11 Sheet ได้แก่



1. Sheet ***แบบตัดปีแสตมป์*** เป็นแบบรายงานบัญชีตรวจตัดปีแสตมป์ แผนกกรมสรรพสามิต สำนักงานสรรพสามิตพื้นที่
2. Sheet ***รหัส*** เป็นข้อมูลตัวเลขและอักษรที่ใช้เป็นตัวอ้างอิงสูตรใน โปรแกรม Excel ได้แก่วัน เดือน ปี พื้นที่สาขาและผู้ประกอบอุตสาหกรรม
3. Sheet ***ชนิดแสตมป์*** ใช้บันทึกข้อมูลชนิดแสตมป์ของกรมสรรพสามิตที่ใช้ในปัจจุบันและต้องกำหนดรหัสชนิดแสตมป์ เพื่อใช้เป็นตัวเลขอ้างอิง ในโปรมแกรม Excel
4. Sheet ***บันทึกการรับ-จ่ายแสตมป์*** ใช้บันทึกข้อมูลการรับและจ่ายแสตมป์ของสำนักงานสรรพสามิตพื้นที่
5. Sheet ***รายงานการรับ-จ่ายแสตมป์***เป็นแบบรายงานการรับและจ่ายแสตมป์ของสำนักงานสรรพสามิตพื้นที่
6. Sheet ***สาขาที่ 1 ถึง*** Sheet ***สาขาที่ 6*** เป็นแบบรายงานการรับแสตมป์ของสำนักงานสรรพสามิตพื้นที่สาขา


**ขั้นตอนที่ 2**

เปิด Sheet ***ชนิดแสตมป์*** จะปรากฏหน้าจอตามแบบแหน้าจอด้านล่าง โดยใน Sheet จะประกอบไปด้วย




1. รหัส (คอลัมน์ A) ใช้บันทึกรหัสของชนิดแสตมป์ ซึ่งรหัสดังกล่าวผู้ใช้งานเป็นผู้กำหนดขึ้นเองตามการใช้งานของแต่ละพื้นที่ รหัสนี้จะใช้บันทึกอ้างอิงสูตร ในโปรแกรม Excel ใน Sheet บันทึกการรับ-จ่ายแสตมป์ และ Sheet รายงานการรับ-จ่ายแสตมป์
2. ชนิดแสตมป์ (คอลัมน์ B) ใช้บันทึกชนิดแสตมป์ ของกรมสรรพสามิต โดยชื่อชนิดแสตมป์ต้องเป็นชื่อชนิดแสตมป์ที่เรียกตามที่กรมสรรพสามิตกำหนด

เปิด Sheet ***บันทึกการรับ-จ่ายแสตมป์*** จะปรากฏหน้าจอตามแบบแหน้าจอด้านล่าง โดยใน Sheet จะประกอบไปด้วย



1. ลำดับที่ (คอลัมน์ A) ใช้บันทึกลำดับที่ของการบันทึกข้อมูลการรับ-จ่ายแสตมป์
2. พิมพ์เดือน (คอลัมน์ F) ใช้บันทึกเดือนที่มีการรับหรือจ่ายแสตมป์ โดยพิมพ์เป็นตัวอักษรภาษาไทย และต้องเป็นลักษณะเดียวกันทั้งหมดทุก Sheet ที่ต้องบันทึก เดือน โดยสามารถ Copy จาก Sheet รหัส
3. ว.ด.ป. รับ-จ่าย (คอลัมน์ G) ใช้บันทึกวันที่ เดือน ปี ของวันที่มีการรับหรือจ่ายแสตมป์ โดยใช้แบบตัวเลข เช่น 01/05/56 ซึ่งการพิมพ์ตัวเลขต้องให้เป็นลักษณะเดียวกันทั้งหมดทุก Sheet ที่ต้องบันทึกวันที่ เดือน ปี โดยสามารถ Copy จาก Sheet รหัส
4. สถานะ การรับ-จ่าย (คอลัมน์ H) ใช้บันทึกสถานะการรับหรือจ่ายแสตมป์ ในกรณีมีการรับแสตมป์ให้บันทึก “รับ” ในกรณีมีการจ่ายแสตมป์ ให้บันทึก “จ่าย” เพื่อใช้อ้างอิงสูตร ในโปรแกรม Excel
5. หน่วยงาน (คอลัมน์ I) ใช้บันทึกชื่อหน่วยงานหรือชื่อผู้ประกอบการที่สำนักงานสรรพสามิตพื้นที่ รับหรือจ่ายแสตมป์ เข่น กรมสรรพสามิต สำนักงานสรรพสามิตพื้นที่สาขา หรือผู้ประกอบอุตสาหกรรมที่เบิกแสตมป์จากสำนักงานสรรพสามิตพื้นที่ ซึ่งสามารถ Copy ได้จาก Sheet รหัส
6. หนังสือขอเบิกแสตมป์ (คอลัมน์ J - L) ใช้บันทึกหลักฐานการขอเบิกแสตมป์ โดยให้บันทึกเลขที่หนังสือและวัน เดือน ปี ที่ขอเบิกแสตมป์
7. หนังสือส่งแสตมป์ (คอลัมน์ M - O) ใช้บันทึกหลักฐานการส่งแสตมป์ให้กับหน่วยงานหรือ ผู้ประกอบอุตสาหกรรมที่ขอเบิก โดยให้บันทึกเลขที่หนังสือและวัน เดือน ปี ที่ ส่งแสตมป์
8. ว.ด.ป.ตรวจนับ (คอลัมน์ P) ใช้บันทึกวัน เดือน ปี การตรวจนับแสตมป์ที่มีการรับหรือจ่ายแสตมป์ ซึ่งสามารถ Copy ได้จาก Sheet รหัส
9. รหัสชนิดแสตมป์ (คอลัมน์ Q) ใช้บันทึกรหัสแสตมป์ที่มีการรับหรือจ่ายแสตมป์ โดยดูได้จาก Sheet ชนิดแสตมป์ รหัสนี้จำเป็นต้องบันทึกเพราะรหัสดังกล่าวจะเป็นตัวเลขอ้างอิงสูตร ในโปรแกรม Excel ในคอลัมน์ R
10. ชนิดแสตมป์/ขนาดบรรจุ (คอลัมน์ R) เป็นข้อมูลชนิดแสตมป์ที่ถูกเรียกมาจาก Sheet ชนิดแสตมป์ (ไม่ต้องดำเนินการใด ๆ ระบบจะเรียกให้เอง)
11. จำนวน(เล่ม) (คอลัมน์ S) ใช้บันทึกจำนวนแสตมป์ที่มีการรับหรือจ่ายแสตมป์ โดยบันทึกเป็นจำนวนเล่ม ๆ ละ 20,000 ดวง หากมีการรับหรือจ่ายไม่เป็นจำนวนเล่มไม่ต้องบันทึกข้อมูลในคอลัมน์นี้
12. จำนวน(ดวง) (คอลัมน์ T) เป็นข้อมูลผลคูณของจำนวน(เล่ม)(คอลัมน์ S)กับจำนวน 20,000 ดวง (ไม่ต้องดำเนินการใด ๆ ระบบจะเรียกให้เอง) หากมีการรับหรือจ่ายในคอลัมน์ S ไม่เป็นจำนวนเล่มให้บันทึกจำนวนแสตมป์ที่มีการรับหรือจ่ายแสตมป์ เป็นจำนวนดวงแสตมป์ในคอลัมน์นี้
13. มูลค่าพิมพ์แสตมป์(บาท/ดวง) (คอลัมน์ U) ใช้บันทึกค่าจ้างพิมพ์แสตมป์ของชนิดแสตมป์ที่มีการรับหรือจ่ายต่อดวงแสตมป์ โดยดูจากหนังสือส่งแสตมป์ ของกรมสรรพสามิตในการขอเบิกแต่ละครั้ง
14. รวมค่าพิมแสตมป์ (คอลัมน์ V) เป็นข้อมูลผลคูณของจำนวนดวงแสตมป์(คอลัมน์ T) กับมูลค่าพิมพ์แสตมป์(บาทต่อดวง)(คอลัมน์ U) (ไม่ต้องดำเนินการใด ๆ ระบบจะเรียกให้เอง )
15. เลขที่ประจำเล่มแสตมป์ (คอลัมน์ W) ใช้บันทึกเลขประจำเล่มแสตมป์ โดยสามารถดูได้จากหน้าปกเล่มแสตมป์หรือตามหนังสือส่งแสตมป์ของกรมสรรพสามิต

เปิด Sheet ***รายงานการรับ-จ่ายแสตมป์*** จะปรากฏหน้าจอตามแบบแหน้าจอด้านล่าง โดยใน Sheet จะประกอบไปด้วย



1. ลำดับที่ (คอลัมน์ A) ใช้บันทึกลำดับที่ของการบันทึกข้อมูล
2. รหัส (คอลัมน์ AB) ใช้บันทึกรหัสแสตมป์ที่มีการรับหรือจ่ายแสตมป์ โดยดูได้จาก Sheet ชนิดแสตมป์ รหัสนี้จำเป็นต้องบันทึกเพราะรหัสดังกล่าวจะเป็นตัวเลขอ้างอิงสูตร ในโปรแกรม Excel ในคอลัมน์ AC
3. ชนิดแสตมป์/ขนาดบรรจุ (คอลัมน์ AC) เป็นข้อมูลชนิดแสตมป์ที่ถูกเรียกมาจาก Sheet ชนิดแสตมป์ (ไม่ต้องดำเนินการใด ๆ ระบบจะเรียกให้เอง)
4. คงเหลือยกมาจากปีก่อน (คอลัมน์ AD - AE) ใช้บันทึกจำนวนแสตมป์(ดวง)คงเหลือจากปีงบประมาณที่แล้ว (คอลัมน์ AD) และมูลค่าพิมพ์แสตมป์(บาท) คงเหลือจากปีงบประมาณที่แล้ว (คอลัมน์ AE)
5. (คอลัมน์ AF ถึง BM) เป็นข้อมูลที่ถูกเรียกมาจาก Sheet บันทึกการรับ-จ่ายแสตมป์ (ไม่ต้องดำเนินการใด ๆ ระบบจะเรียกให้เอง)

**สำหรับ Sheet สาขาที่ 1 ถึง สาขาที่ 6 ไม่ต้องดำเนินการใด ๆ ระบบจะเรียกข้อมูลให้เอง**